સંવત્સરીનું બીજું મહત્ત્વનું કર્તવ્ય ક્ષમાપના છે. બીજા દ્વારા અન્યાય સહન કરવો ને કોઈ ક્ષમાપના માટે આવે તો તેને ક્ષમા આપવી, જેની સાથે ગાંઠ બાંધી હોય અને વેર બંધાયુ હોય તેની સામે ચાલીને માફી માંગવી એ સૌથી અઘરૂ તપ છે. જો ક્ષમાપના ન આપો તો આખા વર્ષમાં કરેલી આરાધના નિષ્ફળ જાય. જેની સાથે અણ બનાવ હોય તેની પાસે સાચા અર્થમાં ક્ષમાપના કરવા જવું. ગયા ભવની વેરની ગાંઠ ચાલતી આવતી હોય તેથી જીવનના દરેક પ્રસંગમાં એમ સમજવું કે અન્યાય-એક ભવનું નુકશાન છે વેરની ગાંઠ-ભવોભવ ચાલશે તેથી પ્રભુની આજ્ઞા છે એ સમજી ક્ષમાપના આપવી. વેર વાળવાથી વળતુ નથી. વેર વળાવવાથી વધે છે.